CELEX: 
Language: lv
Date: 2017-06-23 00:00:00
Title: KOMISIJAS DELEĢĒTĀ REGULA (ES) …/.. ar kuru groza Deleģēto regulu (ES) 2015/242, ar ko paredz sīki izstrādātus noteikumus par konsultatīvo padomju darbību saskaņā ar kopējo zivsaimniecības politiku

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Kopējā zivsaimniecības politika (KZP) paredz izveidot ieinteresēto personu organizācijas, proti, konsultatīvās padomes, kuru galvenais uzdevums ir sniegt konsultācijas Komisijai un attiecīgajām dalībvalstīm par jautājumiem, kas saistīti ar zvejniecības un akvakultūras pārvaldību un sociālekonomiskajiem un saglabāšanas aspektiem to attiecīgajā ģeogrāfiskajā apgabalā vai kompetences jomā. 
            
            
               Eiropas Parlamenta un Padomes Regulā Nr. 1380/2013
                  1
                ir ietverti noteikumi par konsultatīvo padomju uzdevumiem, sastāvu, darbību un finansējumu, un Komisija ir pilnvarota pieņemt deleģētos aktus, ar ko paredz sīki izstrādātus noteikumus par konsultatīvo padomju darbību. 
            
            
               Komisijas 2014. gada 9. oktobra Deleģētā regula (ES) 2015/242 paredz sīki izstrādātus noteikumus par konsultatīvo padomju darbību saskaņā ar kopējo zivsaimniecības politiku un jo īpaši par konsultatīvo padomju struktūru un darba organizāciju.
            
            
               2.PIRMS AKTA PIEŅEMŠANAS NOTIKUSĪ APSPRIEŠANĀS
            
            
               Ar šo deleģēto aktu groza Komisijas Deleģētās regulas (ES) 2015/242 noteikumus, kas papildina nebūtiskus Regulas (ES) Nr. 1380/2013 elementus: noteikumu, kurā definētas divas galvenās ieinteresēto personu kategorijas, kuras saskaņā ar Regulas (ES) Nr. 1380/2013 45. panta 1. punktu ir pārstāvētas konsultatīvajā padomē (zvejniecības/akvakultūras nozare, no vienas puses, un pilsoniskā sabiedrība, no otras puses), un noteikumu par konsultatīvo padomju izpildkomitejas iecelšanu. 
            
            
               Ņemot vērā šā deleģētā akta saturu, apspriedēs, kas notika pirms akta pieņemšanas, galvenokārt piedalījās konsultatīvās padomes. Šis jautājums tika plaši apspriests Komisijas rīkotajā konsultatīvo padomju koordinācijas sanāksmē, kurā piedalījās visas desmit konsultatīvās padomes, kas faktiski darbojās 2016. gada 5. decembrī, taču notika arī neformāla viedokļu apmaiņa starp Komisijas dienestiem un konsultatīvo padomju sekretariātiem. Pēc konsultatīvo padomju koordinācijas sanāksmes vairākas koordinācijas padomes vai daži to locekļi rakstiski pauda savu viedokli.
            
            
               2016. gada 15. decembrī projekts tika iesniegts Zvejniecības un akvakultūras ekspertu grupā, kurā piedalījās valstu eksperti un Eiropas Parlamenta un Padomes pārstāvji.        
            
            
               3.DELEĢĒTĀ AKTA JURIDISKIE ASPEKTI
            
            
               Komisijas 2014. gada 9. oktobra Deleģētā regula (ES) 2015/242 paredz sīki izstrādātus noteikumus par konsultatīvo padomju darbību saskaņā ar kopējo zivsaimniecības politiku un jo īpaši par konsultatīvo padomju struktūru un darba organizāciju. Stājoties spēkā šim deleģētajam aktam, tiks grozīts Komisijas 2014. gada 9. oktobra Deleģētās regulas (ES) 2015/242 2. pants un 4. panta 2. un 3. punkts. Šā deleģētā akta mērķis ir sekmēt konsultatīvo padomju pareizu darbību. 
            
            
               KOMISIJAS DELEĢĒTĀ REGULA (ES) …/..
            
            
               (23.6.2017),
            
            
               ar kuru groza Deleģēto regulu (ES) 2015/242, ar ko paredz sīki izstrādātus noteikumus par konsultatīvo padomju darbību saskaņā ar kopējo zivsaimniecības politiku
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2013. gada 11. decembra Regulu (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK
                  2
               , un jo īpaši tās 45. panta 4. punktu,
            
            
               tā kā:
            
            
               (1)Regulas (ES) Nr. 1380/2013 43. pants paredz izveidot konsultatīvās padomes, kurām jāveicina visu zvejniecības un akvakultūras jomā ieinteresēto personu līdzsvarota pārstāvība un jāpalīdz sasniegt kopējās zivsaimniecības politikas mērķus.
            
         
         
            
               (2)Saskaņā ar Regulas (ES) Nr. 1380/2013 45. panta 4. punktu Komisija ir pieņēmusi Komisijas Deleģēto regulu (ES) 2015/242
                  3
               , ar ko paredz sīki izstrādātus noteikumus par konsultatīvo padomju darbību saskaņā ar kopējo zivsaimniecības politiku.
            
            
               (3)Deleģētās regulas (ES) 2015/242 2. pantā cita starpā ir definēti termini “nozares organizācijas” un “citas interešu grupas”, kas apzīmē divas tādu ieinteresēto personu kategorijas, kuras ir pārstāvētas konsultatīvajās padomēs saskaņā ar Regulas (ES) Nr. 1380/2013 45. panta 1. punktu. 
            
            
               (4)Lai izvairītos no iespējamām interpretācijas problēmām, termina “nozares organizācijas” definīcija būtu jāsaskaņo ar Regulas (ES) Nr. 1380/2013 45. panta 1. punkta formulējumu.
            
            
               (5)Ņemot vērā to, ka var pastāvēt jauktas organizācijas, kas pārstāv gan zvejniecības nozari, gan citas intereses, ir nepieciešams noteikt, ka pilnsapulcei ir jālemj par konsultatīvo padomju locekļu klasificēšanu vienā no divām Regulas (ES) Nr. 1380/2013 45. panta 1. punktā minētajām kategorijām. 
            
            
               (6)Deleģētās regulas (ES) 2015/242 4. pantā ir noteikumi par konsultatīvo padomju struktūru un darba organizāciju un jo īpaši par izpildkomitejas iecelšanu, ko veic pilnsapulce. 
            
            
               (7)Ņemot vērā administratīvo padomju sastāvu, kā noteikts Regulas (ES) Nr. 1380/2013 III pielikuma 2. punkta a) apakšpunktā, saskaņā ar kuru pilnsapulcē un izpildkomitejā 60 % vietu ir atvēlētas nozaru organizācijām un 40 % vietu — citām interešu grupām, ir nepieciešams abām kategorijām piešķirt tiesības patstāvīgi lemt par savu pārstāvību izpildkomitejā un tādējādi nodrošināt visu ieinteresēto personu līdzsvarotu pārstāvību konsultatīvajās padomēs,
            
            
               IR PIEŅĒMUSI ŠO REGULU.
            
            
               1. pants
            
            
            
               Deleģēto regulu (ES) 2015/242 groza šādi:
            
            
            
               1)regulas 2. panta 2. punktu aizstāj ar šādu:
            
            
               “2) “nozares organizācijas” ir organizācijas, kas pārstāv zvejniecības (tostarp nodarbinātus zvejniekus) un attiecīgā gadījumā akvakultūras operatorus, un pārstrādes [apstrādes] un tirdzniecības nozares pārstāvji;”,
            
            
            
               2)regulas 4. pantu groza šādi:
            
            
               a) panta 2. punktā pievieno šādu c) apakšpunktu:
            
            
               “c) pieņem lēmumu par konsultatīvo padomju locekļu klasificēšanu kategorijā “nozares organizācijas” vai “citas interešu grupas”. Šādu lēmumu pamato ar objektīviem un pārbaudāmiem kritērijiem, tādiem kā attiecīgās organizācijas statūtu noteikumi, locekļu saraksts un darbību raksturs.”;
            
            
            
               b)panta 3. punktu aizstāj ar šādu:
            
            
               “3. Pamatojoties uz nozares organizāciju un citu interešu grupu izvirzītajām kandidatūrām uz tām attiecīgi atvēlētajām vietām, pilnsapulce ieceļ izpildkomiteju, kurā ir ne vairāk kā 25 locekļi. Lai pienācīgi nodrošinātu mazapjoma flotu pārstāvību, pilnsapulce pēc apspriešanās ar Komisiju var nolemt iecelt izpildkomiteju, kurā ir ne vairāk kā 30 locekļu.” 
            
         
         
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 23.6.2017
            
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  Eiropas Parlamenta un Padomes 2013. gada 11. decembra Regula (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).
               
               
                  
                     (2)
                  OV L 354, 28.12.2013., 22. lpp.
               
               
                  
                     (3)
                  Komisijas 2014. gada 9. oktobra Deleģētā regula (ES) 2015/242, ar ko paredz sīki izstrādātus noteikumus par konsultatīvo padomju darbību saskaņā ar kopējo zivsaimniecības politiku (OV L 41, 17.2.2015., 1. lpp.).